stanford-oval/wikipedia huggingface dataset:
לובוש (פרובינציה)
גאוגרפיה

לובוש ממוקמת במרכז הקצה המערבי של פולין, על גבול גרמניה של ימינו. שטחה הוא מישורי במיוחד, והגם שהיא גבוהה במעט מהשפלה של פולין גדול המשתרעת ממזרח לה, היא עדיין מישורית דייה. בדומה לפולין גדול ובניגוד למזוביה, שטחה של לובוש מנוקז בשורה רחבה של נהרות ונחלים הנשפכים אל נהר האודר, כאשר זה בתורו נשפך מאוחר יותר אל הים הבלטי. האודר נכנס אל לובוש משלזיה תחתית, הוויוודה השכנה מדרום מזרח. בהמשכו, הוא זורם ממש על הגבול המערבי של לובוש עם גרמניה, ובכך יחד עם נהר הנייסה אשר מתלכד איתו מדרום, הוא תוחם את לובוש ממערב. הנהרות כולם יוצרים עמקים רחבי ידיים, עמקים בהם מתגורר חלק גדול מהאוכלוסייה המקומית. כמחצית משטחה של לובוש מכוסה ביערות, שיעור ניכר במיוחד. שאר השטח מיועד בעיקר לחקלאות.
הטמפרטורה השנתית הממוצעת בגוז'וב ויילקופולסקי, בירת הוויווידה, היא 9.0 מעלות צלזיוס. החודש הקר ביותר הוא ינואר (עם טמפרטורה ממוצעת של -0.5 מעלות צלזיוס), והחודש החם ביותר הוא יולי (עם טמפרטורה ממוצעת של 18.9 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 544 מ"מ.
בלובוש יש פארק לאומי (Park Narodowy) אחד, שמונה פארקי נוף (Park krajobrazowe) ו-64 שמורות טבע (Rezerwat przyrody).
היסטוריה

| לוח תקופות היסטוריות של לובוש | לוח תקופות היסטוריות של לובוש | לוח תקופות היסטוריות של לובוש |  |
| --- | --- | --- | --- |
| עד 880 | שבטים סלאבים וגרמאנים | שבטים סלאבים וגרמאנים |  |
| 880-902 | דוכסות מורביה הגדולה | דוכסות מורביה הגדולה |  |
| 880-960 | שבטים סלאבים וגרמאנים | שבטים סלאבים וגרמאנים |  |
| 960-1025 | המדינה הפולנית הראשונה | המדינה הפולנית הראשונה |  |
| 1025-1335 |  | הממלכה הפולנית הראשונה |  |
| 1335-1618 |  | נסיכות הבוחר מברנדנבורג |  |
| 1618-1701 |  | ברנדנבורג-פרוסיה |  |
| 1701-1867 |  | ממלכת פרוסיה |  |
| 1867-1871 |  | הקונפדרציה הצפון-גרמנית |  |
| 1871-1919 |  | הקיסרות הגרמנית |  |
| 1919-1933 |  | רפובליקת ויימאר |  |
| 1939-1945 |  | גרמניה הנאצית |  |
| 1945-1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה. בדרך כלל השליטה באזור נחלקה על ידי מספר ישויות מדיניות שונות.
פרק זה לוקה בחסר. אנא תרמו לוויקיפדיה ו.
ערים, יישובים ומחוזות > ערים

בלובוש ישנם 42 ערים ועיירות.
| הערים הגדולות בלובוש>  | הערים הגדולות בלובוש> תמונה | הערים הגדולות בלובוש> סמל | הערים הגדולות בלובוש> שם | הערים הגדולות בלובוש> אוכלוסייה (2014) | הערים הגדולות בלובוש> מחוז |
| --- | --- | --- | --- | --- | --- |
| 1 |  |  | ז'לונה גורה   Zielona Góra | 138,512 | עצמאי |
| 2 |  |  | גוז'וב ויילקופולסקי   Gorzów Wielkopolski | 124,274 | עצמאי |
| 4 |  |  | ז'ארי   Żary | 39,587 | מחוז ז'ארי |
| 3 |  |  | נובה סול   Nowa Sól | 38,724 | מחוז נובה סול |
| 5 |  |  | ז'גן   Żagań | 26,437 | מחוז ז'גן |
| 6 |  |  | שווייבודז'ין   Świebodzin | 22,062 | מחוז שווייבודז'ין |
ערים, יישובים ומחוזות > מחוזות

בלובוש ישנם 14 מחוזות, מתוכם שתי ערים מחוזיות.
| מחוזות לובוש |
| --- | --- | --- | --- | --- | --- |

| סמל | שם | אוכלוסייה (2014) | שטח (בקמ"ר) | גמינות | בירה |
ערים מחוזיות
|  | ז'לונה גורה   Zielona Góra | 138,512 | 278 |  |  |
|  | גוז'וב ויילקופולסקי   Gorzów Wielkopolski | 124,274 | 85 |  |  |
מחוזות רגילים
|  | מחוז ז'ארי   powiat żarski | 98,853 | 1,392 | 10 | ז'ארי |
|  | מחוז ז'לונה גורה   powiat zielonogórski | 95,020 | 1,350 | 10 | ז'לונה גורה |
|  | מחוז נובה סול   powiat nowosolski | 87,628 | 770 | 8 | נובה סול |
|  | מחוז ז'גן   powiat żagański | 81,641 | 1,131 | 9 | ז'גן |
|  | מחוז גוז'וב   powiat gorzowski | 70,488 | 1,214 | 7 | גוז'וב ויילקופולסקי |
|  | מחוז מיינדזיז'ץ'   powiat międzyrzecki | 58,609 | 1,387 | 6 | מיינדזיז'ץ' |
|  | מחוז שווייבודז'ין   powiat świebodziński | 56,467 | 936 | 6 | שווייבודז'ין |
|  | מחוז קרוסנו   powiat krośnieński | 56,458 | 1,391 | 7 | קרוסנו אודז'נסקיה |
|  | מחוז שצ'לצה-דרזדנקו   powiat strzelecko-drezdenecki | 50,262 | 1,247 | 5 | שצ'לצה קראיינסקיה |
|  | מחוז סלוביצה   powiat słubicki | 47,274 | 999 | 5 | סלוביצה |
|  | מחוז וסחובה   powiat wschowski | 39,359 | 624 | 3 | וסחובה |
|  | מחוז סולנצ'ין   powiat sulęciński | 35,728 | 1,177 | 5 | סולנצ'ין |
ראו גם

בית הקברות היהודי בסקווייז'ינה
הערות שוליים

↑  Edward Rymar: Klucz do ziem polskich czyli Dzieje Ziemi Lubuskiej aż po jej utratę przez Piastów i ugruntowanie władzy margrabiów brandenburskich. Gorzów Wielkopolski: Wojewódzka i Miejska Biblioteka Publiczna, 2007, s. 13. ISBN 978-83-907249-5-9.
↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, Lubuskie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, Lubuskie
| --- | --- |
בקרת זהויות :  NLI: 987007489317105171  GND: 4596737-4  ISNI: 0000 0004 0621 7753  LCCN: n2001105293  MusicBrainz: 8a3de21e-6bb8-4dcd-9460-5bdbe26ee2bc  NKC: ge116867  VIAF: 312774500   WorldCat (עם VIAF): 312774500
מאגר פארק ג'רום

| --- | --- |
מפת הניו יורק טיימס המצביעה על המיקום המוצע להקמת המאגר 1896
מפת הניו יורק טיימס המצביעה על המיקום המוצע להקמת המאגר 1896
 מידע כללי
 מיקום:  רובע הברונקס בניו יורק, שבמדינת ניו יורק, ארצות הברית
 סוג:  מאגר מים
 מידות
 שטח:  0.38 קמ"ר
 נפח:  מקסימום: 32.2 קילומטר מעוקב קמ"ק
 מידע נוסף
 נהר מזין:  אמת המים החדשה של הקרוטון
 מקור לנהר:  נהר קרוטון
 ‏אגן ניקוז:  971 קמ"ר
 מדינות באגן הניקוז:  מדינת ניו יורק
 קואורדינטות:  40°52′40″N 73°53′44″W﻿ / ﻿40.87778°N 73.89556°W﻿ / 40.87778; -73.89556
 he
 
מאגר פארק ג'רום (באנגלית: Jerome Park Reservoir) הוא מאגר הממוקם בג'רום פארק(אנ'), שכונה בצפון הברונקס, ניו יורק. המאגר מוקף במוסדות חינוך כדלקמן: בית ספר תיכון דוויט קלינטון(אנ'), בית הספר התיכון ברונקס למדעים(אנ'), קולג' ליהמן(אנ') של אוניברסיטת העיר ניו יורק ובית הספר התיכון וולטון(אנ').
בניית המאגר הושלמה בשנת 1905 כדי לשרת את אמת המים החדשה של הקרוטון כחלק ממערכת הובלת המים לעיר ניו יורק. הוא קרוי על שמו של מסלול המרוצים ג'רום פארק(אנ'), שהיה חלק מאחוזת באת'גייט לשעבר (בבעלות סבו מצד אמו של וינסטון צ'רצ'יל - לאונרד וולטר ג'רום 1817–1891(אנ'), שעל שמו נקרא מסלול המרוצים במקור). מסלול המרוצים "זכה" לגינויים בציבור, נקנה על ידי עיריית ניו יורק ונסגר בשנת 1889 כדי לפנות מקום למאגר. המאגר הכיל עם פתיחתו 773 מיליון גלונים של מים. הוא משתרע על פני כ-380 דונם, היקפו 3.2 קילומטרים, והוא גובל בסדרה של קירות אבן מעוצבים.
המאגר רשום במרשם הלאומי של מקומות היסטוריים מאז שנת 2000.
מי המאגר, המגיעים אליו מאמת המים של הקרוטון, מהווים כ-10% ממי השתייה המסופקים לתושבי העיר. שאר 90 האחוזים מגיעים מאגני הניקוז המשולבים של קטסקיל ו-דלאוור.
מתקן הטיהור למי המאגר(אנ') נבנה בחלק אחר של צפון ברונקס מתחת לפארק ואן קורטלנד. לשם עבודות הקמת מתקן הטיהור הושבתה מערכת הקרוטון והמאגר התרוקן בדצמבר 2008. הוא מולא מחדש והוחזר לשירות בתחילת 2014. בנובמבר 2015, המחלקה להגנת הסביבה בעיריית ניו יורק (ה-DEP) פתחה באופן ניסיוני את המתחם לציבור לסיורים.
ראו גם

מערכת הובלת המים לעיר ניו יורק
נהר קרוטון
אמת המים של דלאוור
אמת המים של קטסקיל
ביאורים

↑  לצפייה במיקום מאגר ג'רום פארק על מפה חופשית, ראו כאן.
הערות שוליים

↑  Charles Merguerian, A History of the NYC Water Supply System, Charles Merguerian, Geology Department, Hofstra University, 2000
↑  Old Croton Aqueduct Trail - Jerome Park, NYC Parks - Official Website of the New York City Department of Parks & Recreation
1 2  Jerome Park, NYC Parks - Official Website of the New York City Department of Parks & Recreation
↑  Jerome Park Reservoir Historic Preservation Documents, Bronx Concile for Environmental Quality, December 27th, 2019
1 2  Stephen Nessen, Nearly 30 Years and $3.5 Billion Later, NYC Gets Its First Filtration Plant, WNYC News, Jun 17, 2015
↑  Michelle Cohen, NYC Water 101: From the Catskill Aqueduct and Robotic Measurements to Your Tap, 6sqft - NYC, March 31, 2016
↑  Dunlap, David W., As a Plant Nears Completion, Croton Water Flows Again to New York City, The New York Times, May 8, 2015
↑  Bronx - Photo #754 (with explanation underlines), Kermit Project.Org
↑  Guided Tours and Limited Access Recreation at Jerome Park Reservoir Postponed due to the Threat of Inclement Weather, NYC Department of Environmental Protection, September 30, 2015
| --- | --- |
בקרת זהויות :  VIAF: 315531130   WorldCat (עם VIAF): 315531130
לן סמול

לנינגטון "לן" סמול (באנגלית: Lennington "Len" Small;‏ 16 ביוני 1862 –  17 במאי 1936) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-26 בשנים 1921–1929, כחבר הסנאט של אילינוי בשנים 1901–1903, וכגזבר של אילינוי בשנים 1905–1907 ושוב בשנים 1917–1919. הוא נודע בשל האישומים נגדו במעילה.
ראשית חייו

לן סמול נולד במחוז קנקאקי שבאילינוי. הוא למד במערכת החינוך הציבורית בבית הספר הנורמלי של צפון אינדיאנה, כיום אוניברסיטת ולפראיסו. לאחר סיום לימודיו הוא היה למורה, והשקיע במקרקעין, ובסופו של דבר היו בבעלותו חווה, בנק והעיתון היומי של קנקאקי. ב-1883 נשא סמול לאישה את אידה מור, ולשניים נולדו שלושה ילדים. אידה נפטרה באופן פתאומי ב-1922, בגיל 60, שישה חודשים לאחר השבעתו של סמול כמושל, כתוצאה משבץ מוחי, כאשר הם שבו למעונם לאחר זיכויו של סמול מההאשמות במעילה.
קריירה פוליטית

הקריירה הפוליטית של סמול החלה ב-1901, כאשר הוא נבחר לסנאט של אילינוי. הוא כיהן בסנאט עד 1905.
בשנים 1905–1907 ושוב בשנים 1917–1919 הוא שימש כגזבר של אילינוי. בשנים 1908–1912 הוא היה עוזר הגזבר של ארצות הברית שאחראי על השלוחה של מחלקת האוצר של ארצות הברית בשיקגו. בשנים 1908, 1912 ו-1932 הוא היה נציג לוועידה הארצית של המפלגה הרפובליקנית.
ב-1920 נבחר סמול כמושל אילינוי, וב-1924 הוא נבחר לתקופת כהונה שנייה. שישה חודשים לאחר השבעתו הוא הואשם במעילה בסכום של יותר ממיליון דולר במסגרת מזימה להלבנת הון שבה הוא הפקיד כספי מדינה לבנק פיקטיבי כאשר היה גזבר אילינוי. במשפט הוא זוכה, אך שמונה מבין אנשי חבר המושבעים קיבלו מאוחר יותר משרות בשירות המדינה, ובכך עלו חשדות להשפעה פסולה.
כמושל, העניק סמול חנינה לעשרים חברי מפלגת הפועלים הקומוניסטית של אמריקה, שהורשעו במסגרת החוק נגד ההסתה של 1919. הוא גם חנן יותר מאלף עבריינים מורשעים, כולל הארי גוזיק, אחיו של ג'ייק גוזיק מכנופיית שיקגו, שהורשע בחטיפת נערות צעירות ואילוצן לעבוד בזנות ("עבדות לבנה").
ב-1923, שוחרר מהכלא מבריח המשקאות אדוארד "ספייק" אודונל מדרום שיקגו בזכות סמול. אודונל שב לשיקגו והיה למנהיג אחת מכנופיות הברחת המשקאות החזקה ביותר בעיר.
בסופו של דבר ניזוק סמול מהמוניטין שלו כאדם מושחת בבחירות, כאשר ב-1928 הוא נוצח בבחירות המקדימות של המפלגה הרפובליקנית שכונו "בחירות האננס" (Pineapple Primary), על שם הכינוי "אננס" שניתן לרימוני יד. בבחירות אלו נוצח סמול על ידי מזכיר המדינה המכהן של אילינוי, לואיס לינקולן אמרסון שזכה ב-63 אחוזים של הקולות, מול 37 האחוזים של סמול. ב-1932, ושוב ב-1936, ניסה סמול להתמודד ללא הצלחה בבחירות למשרת המושל.
לן סמול נפטר בקנקאקי ב-17 במאי 1937. הוא נטמן בבית הקברות מאונד גרוב שבעיר.
לקריאה נוספת

Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 236-243.
הערות שוליים

↑  "Gov. Small's Wife Dying from Apoplexy; Stricken on Return from Husband's Trial". The New York Times. June 26, 1922. p. 1.
↑  Ridings, Jim (2010). Chicago to Springfield: Crime and Politics in the 1920s. Charleston, South Carolina: Arcadia Publishing. p. 31.
| --- | --- |
בקרת זהויות :  GND: 1190066564  LCCN: n94003360  SNAC: w6jd5bhp  VIAF: 11529225   WorldCat (עם VIAF): 11529225
כדורעף חופים

משחק כדורעף חופים במסגרת טורניר של הפדרציה הבינלאומית לכדורעף
ניסיון הנחתה מעבר לרשת

משחק כדורעף חופים בחוף הריביירה, נובמבר 2021
חניכי "הגל שלי" בחוף הריביירה
חוף הריביירה
כדורעף חופים הוא אחת הגרסאות של משחק כדורעף. בכדורעף חופים משחקים לרוב שני שחקנים בכל קבוצה, ורוב חוקי המשחק דומים לחוקי הכדורעף. השחקנים בכדורעף חופים משחקים יחפים על חול בחוף ים או על משטח חול בנוי. שטח מגרש המשחק הוא 16x8 מטרים.
היסטוריה

משחק כדורעף חופים הראשון שוחק ב-1920 בקליפורניה. משם המשחק הגיע לאירופה ולרחבי העולם. באולימפיאדת אטלנטה (1996) הוכנס המשחק לתוכנית משחקים האולימפיים. לאחר מכן, כדורעף חופים החל להתפתח, וברוב מדינות העולם יש כיום ליגות כדורעף חופים.
היסטוריה > בישראל

ליגת כדורעף החופים הישראלי נוסדה בשנת 1995 ביוזמת חברת "פינג פונג בע"מ" בשיתוף מקצועי עם איגוד הכדורעף הישראלי, שאיפשר את השתתפות שחקני נבחרת ישראל. הליגה קיימה מדי שנה 4 טורנירים (משחקי זוגות), במהלך הסופ"ש, בחופי רחצה מרכזיים בישראל:
חיפה, חוף דדו – טורניר מלך החוף הישראלי.
אשדוד – מוקדמות אליפות ישראל.
אשקלון – מוקדמות אליפות ישראל.
תל אביב, חוף טרומפלדור – גמר אליפות ישראל.
הטורנירים שודרו בשידורים ישירים בטלוויזיה (ערוץ 2 וערוץ 5).
בגמר האליפות, הטיסה חברת פינג פונג בע"מ את זוג אלופי ישראל בכדורעף חופים, להשתתף באליפות אירופה בכדורעף חופים.
ההבדלים בין חוקי כדורעף חופים לחוקי כדורעף אולמות

בכדורעף חופים מותר להכות עד 5 שניות לאחר שריקתו של השופט הראשי לאישור ביצוע מכת הפתיחה. אם לא מבוצעת הפתיחה תוך 5 שניות מתבצעת עבירה בניגוד לכדורעף אולמות שמותר להכות תוך 8 שניות.
בכדורעף חופים החסימה נחשבת כנגיעה ולכן לאחר החסימה מותר לגעת אך ורק עוד פעמיים כדי להעביר את הכדור. שחקן שחסם יכול לגעת לאחר החסימה שוב. בכדורעף אולמות חסימה אינה נחשבת לנגיעה, וניתן לבצע עוד 3 נגיעות.
בכדורעף חופים אין עבירת מסך - שחקן יכול לבקש משחקן יריב לזוז אם הוא מסתיר לו את השחקן שמבצע מכת פתיחה. השחקן חייב לזוז, בניגוד לכדורעף אולמות שלא ניתן לבקש משחקן לזוז.
בכדורעף חופים מותרת קבלה בעילית להנחתה (לא למכת פתיחה), אך קשה לביצוע כי המכה העילית חייבת להיות נקייה ובקו כתפיים. אם בקבלה בעלית היו 2 נגיעות רצופות או עוקבות - זהו דאבל בניגוד לכדורעף אולמות שבכדור ראשון בנגיעות רצופות ועוקבות אין דאבל. שימוש בקבלה עילית בכדורעף חופים הוא לא נפוץ.
בכדורעף חופים אין קו אמצע ולכן מותר לעבור לצד השני של המגרש (לצד של הקבוצה היריבה) תוך פעולת התקפה כל עוד הדבר לא מפריע לקבוצה השנייה בניגוד לכדורעף אולמות שישנו קו אמצע ואין לעבור אותו.
בכדורעף חופים אסור להעביר את הכדור לצד השני במכה עילית (אלא אם כן הכדור יוצא במסלול המאונך לקו הכתפיים, ואסור לשים חורים או להעביר כדור באמצעות כריות האצבעות) בניגוד לכדורעף אולמות ששם מותר להעביר כדור בעילית ואף מותר לשים 'חור'.
בכדורעף חופים אין עבירות מיקום והשחקנים יכולים לעמוד היכן שהם רוצים בניגוד לכדורעף אולמות שישנן 6 עמדות וחייבים לשמור על סדרן.
סדר הפותחים חייב להישמר.
סוגי המכות

יש מספר סוגי מכות בכדורעף:
מכת פתיחה (סרב) – ישנם שני סוגי מכות פתיחה: מכת פתיחה "תחתית" ו"עילית". תחתית מתבצעת כשהיד מכה את הכדור מלמטה כלפי מעלה, ועילית במצב שהכדור מוכה מלמעלה. ברמה תחרותית משתמשים כיום כמעט רק בפתיחה עילית כי היא יותר קשה לקבלה.
מכת קבלה – תחתית נועדה לקבל כדור שהגיע בעוצמה מהקבוצה השנייה, ומגיע אל הקבוצה המקבלת בזווית, דהיינו נופל אל השטח של המקבלת. זוהי מכה ראשונה מבין 3 המכות של קבוצה. המכה מתבצעת במצב שכף יד על כף יד (מצב שהצד האחורי של יד אחת נמצא על הצד הפנימי של היד השנייה), והאגודל של היד התחתונה סוגר על היד העליונה ושל היד העליונה על האגודל, מרפקים נעולים והכדור צריך לפול במאוזן בין 2 האמות (בין המרפק וכף היד).
מכת הכנה/ הרמה – עילית נועדה להכין כדור להנחתה, לאחר מכת הקבלה. המכה מתבצעת במצב שהידים מעל הראש פתוחות עושות מין צורת חצי כדור. ברגע שהכדור עומד ליפול לידיים דוחפים את המרכז של "החצי עיגול" כלפי חוץ.
בכדורעף חופים שמים יותר דגש על מכה עילית שתהיה מכה נקיה וללא דאבל או משיכה.
מכת הנחתה – מתבצעת על ידי מכה חזקה ביד אחת מעל הרשת תוך כדי קפיצה, במטרה להעביר את הכדור לחלקת היריב.
חסימה – בלימת מכת הנחתה של שחקן יריב בשתי ידיים מעל הרשת. חסימה היא המצב היחיד שבו מותר להעביר את הידיים מעבר לרשת, והיא נחשבת כנגיעה לצורך מניין 3 המכות המותרות בכדורעף חופים, וגם לשחקן החוסם מותר לאחר מכן לגעת בכדור.
הצלה – מכה תוך כדי קפיצה קדימה אל הרצפה, נועדה למקרים שהכדור כמעט כבר פוגע ברצפה. צריך לתת מכה חזקה כדי להעיף את הכדור כמה שיותר גבוה אך כמה שיותר קרוב לסביבה שבה הוא עמד ליפול (מכה זו מותרת לביצוע עם כל חלקי היד בכל צורה רק שהיא תעזור למצב), במקרה שהכדור עף החוצה בידי היריב זו נקודה טובה לקבוצתך.
קפיצת הצלה מכונה קפיצת דג. צוללים אל הכדור ונותנים מכה.
כאשר חבר מהקבוצה שלך העיף את הכדור החוצה כל עוד הוא לא נחת מותר לנסות להעביר אותו (הניסיון חייב להיות תוך כדי שלוש מכות).
3 המכות שהוצגו אינן מתחייבות, אך מומלצות כדי שהמכה תהיה אפקטיבית. הנחתה ישר במכה הראשונה בעת קבלת כדור יכולה להיות טובה, אך רוב הסיכויים שלא תהיה מדויקת ולא מספיק חזקה. עדיף לפעול לפי 3 השלבים (קבלה, הכנה והנחתה) כדי שההנחתה תהיה הכי מדויקת וקשה לעצירה.
עם זאת, אם שחקן מזהה אופציה טובה להעברת הכדור עוד לפני המכה השלישית (ההנחתה) הוא יכול לנצל את ההזדמנות. למשל אם יראה "חלון" (שטח מת שהקבוצה השנייה לא מגינה עליו) הוא יכול לנצל ההזדמנות ולהכות לשטח זה. ניצול אופציות יכול להיות גם במכה אחורית - כשהשחקן עומד עם הגב לרשת ומעביר את הכדור אחורה אל מעבר לרשת.
חוקים נוספים

הכדור בכדורעף חופים שונה מהכדור בכדורעף אולמות. הכדור גדול יותר בהיקף של 66 עד 68 ס"מ, משקלו קל יותר ולחצו הפנימי קטן כמעט בחצי ממשקלו של כדור כדורעף אולמות.
לפני המשחק השופט הראשי מבצע הגרלה לשם קביעת הפתיחה הראשונה במערכה הראשונה. מי שמנצח בהגרלה יכול לבחור: את הזכות לפתוח או לקבל את חבטת הפתיחה או את אחת החלקות (את צד המגרש), כשהמפסיד בהגרלה מקבל את האפשרות הנותרת. אם מגיעים למערכה שלישית מבצעים הגרלה נוספת כדי לקבוע שוב איזו קבוצה תהיה באיזה צד ולשם קביעת הפתיחה.
בכדורעף חופים משחקים בשיטת "הטוב מבין 3 המערכות".
בכדורעף חופים משחקים כל מערכה עד 21 נקודות. כל 7 נקודות השחקנים מחליפים חלקות. קבוצה ניצחה כאשר היא הגיעה ל-21 נקודות או 21 נקודות ומעלה עם 2 נקודות הפרש. המערכה השלישית והמכרעת משוחקת עד 15 נקודות וכל 5 נקודות מחליפים חלקות. קבוצה מנצחת את המערכה המכרעת כאשר מגיעה ל-15 נקודות או יותר מ-15 נקודות עם הפרש של 2 נקודות.
קבוצה יכולה לכלול 2 שחקנים. אין חילופים לשום קבוצה ואין מאמן.
לכל קבוצה יש פסק זמן אחד במערכה.
גובה הרשת לקבוצה מעל גיל 16 הוא 2.43 מטר לגברים ו-2.24 לנשים, והוא משתנה לפי קבוצות גיל. רוחב הרשת מטר ואורכה 8.5 מטר. בחלקה העליון יש פס בד בולט בעובי של 5 סנטימטרים. משני צידי הרשת, ניצבות "אנטנות" המסומנות בקווקוו אדום לבן, המסמנות את תחומי המגרש מעל גובה הרשת.
גובה הרשת זהה לגובה הרשת בכדורעף אולמות.
צוות השופטים

במשחק כדורעף צוות השופטים כולל:
שופט ראשי – נמצא על דוכן השיפוט והוא שופט ושורק על כל העבירות שהוא רואה. השופט הראשי אחראי על כל צוות השופטים והוא יכול לשנות החלטה של שופטים אחרים.
שופט עוזר – עוזר לשופט, אך יש לו גם תחומי אחריות משלו. הוא אחראי על פסקי זמן והחלפות, עבירות חסימה ועבירות שקשורות לרשת.
הרשם – רושם על טופס המשחק את כל מה שקורה במשחק: ספירת הנקודות, חילופים ופסקי זמן. איש הקשר של הרשם על כל בעיה הוא השופט העוזר.
4 קוונים – ניצבים כמטר מהקו שהם אחראים עליו, והם אחראים לסמן אם היה כדור בפנים, בחוץ, אם הכדור פגע בשחקן ויצא החוצה או נגיעות בגופים זרים. הקוונים משתמשים בדגלים.
רק השופט הראשי והעוזר רשאים לשרוק במהלך המשחק.
כדורעף חופים בישראל

קיימת פעילות רבה בכדורעף חופים בישראל הכוללת ליגת "הסבב הישראלי" הפעילה בקיץ, מטעם איגוד הכדורעף בישראל ונבחרות ישראל. כיוון שהליגה בישראל התחילה בשנת 2003, הענף עדיין אינו מפותח במיוחד בישראל על אף הפוטנציאל כמו ענף השייט. בשנים האחרונות עיריות ורשויות מקומיות פותחות מתחמי כדורעף חופים, במסגרת הספורטקים העירוניים כגון מתחם הספורט בהפארק הלאומי (רמת גן).
בקיץ 2006 התחרויות מתנהלות בחוף הנכים בהרצליה, בימי שישי בבוקר, ובימי שלישי בערב. בכל שנה ביוני ישנה תחרות אליפות ארצית בכדורעף חופים לתלמידים מכיתות ז' ועד י"ב מטעם התאחדות הספורט לבתי הספר.
בשנת 2005 נערכה תחרות אליפות אירופה בכדורעף חופים עד גיל 20 בת"א בחוף ירושלים.
בשנת 2009 הקימו שי ראובני, נועה גרומר ומיכאל דהרי בשיתוף עיריית תל אביב-יפו אגף הספורט את בית הספר הראשון לכדורעף חופים בישראל. בית הספר פועל בחוף גורדון בעיר.
בשנת 2010 הקים שקד חיימי באבן יהודה בשיתוף עם המתנ"ס המקומי את מועדון כדורעף חופים של אבן-יהודה. המועדון מתהדר בעובדה שהוא מגדל באופן מקצועי שחקנים מכיתה א' ועד גיל בוגרים. המועדון פועל בכל ימות השנה ובכל העונות. מטרת המועדון הוא להפריד בין כדורעף החופים לכדורעף האולמות וליצור דור של שחקנים שמתמחים בכדורעף חופים כל ימות השנה. הפעילות מתקיימת במגרשי כדורעף חופים מלאכותיים במרכז בן דרור לספורט שביישוב.
בשנת 2012 נפתחה קבוצת נשות כדורשת החופים הראשונה בישראל, שפועלת במתחמי חוץ כל ימות השנה. כמו כן, נפתח לראשונה קורס אקדמאי בכדורעף חופים לסטודנטים לחינוך גופני במכון וינגייט בהנחיית שקד חיימי.
הערות שוליים

↑  חוקי כדורעף החופים הרשמיים
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007532188005171  GND: 4331144-1  LCCN: sh88001244  NKC: ph115755 
כדור כדורעף חופים
מויזס באומשטיין

| --- | --- |

 לידה:  13 ביוני 1931 סאו פאולו, ברזיל 
 פטירה:  4 בדצמבר 1991 (בגיל 60) סאו פאולו, ברזיל 
 מדינה:  ברזיל 
 
מויזס באומשטיין (בעברית משה באומשטיין ובפורטוגזית: Moysés Baumstein;‏ 13 ביוני 1931, סאו פאולו – 4 בדצמבר 1991) היה חוקר ואמן ברזילאי יהודי.
קורות חיים

מויזס באומשטיין נולד בסאו פאולו שבברזיל. את הקריירה האמנותית הוא התחיל כצייר והקים קבוצת ציירים צעירים L´Espai בשנת 1960. בהמשך ביחד עם ז'אקוב גינסבורג הקים הוצאה לאור האוונגרדית «Perspectiva», שתחילה התמחתה ביודאיקה ומאוחר יותר בספרות לאינטלקטואלים.
בשנות ה-70 של המאה ה-20 מויזס באומשטיין החל להתעניין בצילום וסרטי אנימציה. הוא הקים חברת הפקת וידאו ומולטימדיה Videcom וניהל אותה.
בשנת 1982 הוא נחשף להולוגרפיה והחל לייצר מיצגים אמנותיים בטכניקה זו. בשנת 1983 הוא לראשונה הציג את יצירותיו הולוגרפיות במוזיאון בסאו פאולו. מויזס באומשטיין המשיך לייצר מיצגים הולוגרפיים ולהציג אותם בתערוכות רבות בברזיל ומחוץ לגבולות המדינה.
בשנת 1992 במסגרת פסטיבל בינלאומי Videobrasil רטרוספקטיבה של עבודתו הוצגה עם סרטונים, סרטים והולוגרמות.
המעבדה ההולוגרפית שלו נשארה פעילה ב-Videcom עד שנת 2007, אז נתרמה למעבדת האופטיקה של המחלקה לפיזיקה ב-UNICAMP באחריות פרופ. חוסה לונאצי (חלוץ ההולוגרפיה בברזיל). החברה Videcom שבאומשטיין הקים פעיל עד היום.
לינדי אלקינס-טנטון

| --- | --- |

 לידה:  1965 (בת 59 בערך) 
 ענף מדעי:  מדעים פלנטריים 
 מקום מגורים:  ארצות הברית
 מקום לימודים:  המכון הטכנולוגי של מסצ'וסטס (2002) 
 מוסדות:  Interplanetary Initiative  אוניברסיטת המדינה של אריזונה (2014–2019)  מכון קרנגי למדע (2011–2014)  אוניברסיטת המדינה של אריזונה (2019)  Interplanetary Initiative  המכון הטכנולוגי של מסצ'וסטס (2007–2011) 
 פרסים והוקרה:  חברת האקדמיה הלאומית למדעים (2021)  פרס ארתור לואיס דיי (2020) 
 
לינדה (לינדי) אלקינס-טנטון (אנגלית: Lindy Elkins-Tanton; נולדה ב-1966, ארצות הברית) מדענית אמריקאית בתחום המדעים הפלנטריים, מובילת פרויקט הגשושית פסיכה.
ביוגרפיה

אלקינס-טנטון למדה ב-MIT גאולוגיה לתואר ראשון, וגיאוכימיה לתואר שני, את שניהם סיימה ב-1987. עם סיום לימודיה עבדה כ-8 שנים בעבודות שונות בתעשייה. בשנת 1997 חזרה לאקדמיה והחלה בלימודי דוקטורט ב-MIT, תיזת הדוקטורט שלה עסקה בגאולוגיה וגיאופיזיקה, את התואר קיבלה ב-2002. עוד באותה שנה החלה לעבוד כפוסט-דוקטורנטית באוניברסיטת בראון, ואחר כך המשיכה שם כעמיתת מחקר. ב-2007 התקבלה ל-MIT כמרצה בכירה לגאולוגיה, ב-2011 הועלתה לדרגת פרופסור משנה. ב-2011 עברה למכון קרנגי למדע כמנהלת המחלקה למגנטיות כדור הארץ, במקביל שימשה כפרופסור אורח ב-MIT. ב-2014 קודמה לתפקיד דיקן בית הספר למדעי הארץ והחלל (Earth and Space Science ) של מכון קרנגי למדע. ב-1 ביולי 2014 התמנתה לפרופסורית ומנהלת בית הספר לחקר הארץ והחלל (School of Earth and Space Exploration) של אוניברסיטת אריזונה.
ביוגרפיה > פעילותה המדעית

פעילותה המדעית של אלקינס-טנטון מתמקדת בחקר התהליכים הכימיים והפיזיקליים של היווצרות כוכבי הלכת הארציים. המחקרים שלה מתרכזים בפלנטסימלים. במסגרת פעילותה זו הייתה מיוזמי פרויקט הגשושית פסיכה של נאס"א, גשושית המיועדת לחקור את האסטרואיד פסיכה. עם אישור הפרויקט נקבעה כחוקרת הראשית שלו.
תחום פעילות מדעי נוסף שלה הוא חקר שדות געשיים גדולים והקשר שלהם לאירועי הכחדה המונית, בעיקר באזורי הבזלת (flood basalts) בסיביר, והקשר שלהם להכחדת פרם-טריאס. במסגרת מחקרים אלו הובילה ארבע משלחות מחקר לסיביר, והשתתפה במשלחות מחקר בהרי סיירה נבדה, רכס קסקייד, איסלנד ואיי פארו.
אלקינס-טנטון פרסמה כ-80 מאמרים מבוקרי עמיתים ועוד כ-200 פרסומים לכנסים מדעיים.
אסטרואיד (8252) נקרא על שמה.
ב-2022 נקרא על שמה מינרל חדש שהתגלה במטאוריט שנמצא בסומליה: "אלקינסטנטוניט" (elkinstantonite).